 Ilé Làńwò Ki A Tó Sọmọ Lórúkọ  Orúkọ Yorùbá  Home Is Examined Before Naming A Child  Yoruba Names : Ni àṣà Yorùbá, ni ayé àtijọ, ọjọ keje ni wọn ńsọmọ obinrin ni orúkọ, ọjọ kẹsan ni ti ọmọ ọkùnrin, ṣùgbọn ni ayé òde òni, ọjọ kẹjọ ni wọn sọ gbogbo ọmọ lórúkọ.  Yorùbá ki sọmọ lórúkọ ni ọjọ ti wọn bi,ṣùgbọn Yorùbá ti ó bá bimọ si òkè-òkun lè fún ilé-igbẹbi lórúkọ ọmọ gẹgẹ bi àṣà òkè-òkun ki wọn tó sọmọ lórúkọ.Òwe Yorùbá ni Ilé làńwò, ki a tó sọmọ lórúkọ nitori eyi, Bàbá àti Ìyá yio ronú orúkọ ti ó dara ti wọn yio sọ ọmọ ni ọjọ ikómọ.  Orúkọ Yorùbá lé ni ẹgbẹ-gbẹrun, àwọn orúkọ yi yio jade ni ipasẹ akiyesi iṣẹlẹ ti o ṣẹlẹ ni àsikò ti ọmọ wa ni ninú oyún; ọjọ ibi ọmọ; orúkọ ti ó bá idilé tabi ẹsin àtijọ àti ẹsin igbàlódé mu.A o ṣe àyẹwò àwọn orúkọ igbalode àti àwọn orúkọ ibilẹ ti ó ti fẹ ma parẹ.  A o bẹrẹ pẹlu orukọ ti o wọpọ ni idile Ọlá, Ọba, Olóyè àti Akinkanjú ni àwùjọ ni ayé òde òni.  Ọlá ninú orúkọ Yorùbá ki ṣe owó àti ohun ini nikan, Yorùbá ka ilera si  Ọlà. 